**REGULAMENT PRIVIND IDENTITATEA CROMATICĂ A CLĂDIRILOR DIN MUNICIPIUL TIMIŞOARA**

**Preambul**

Dacă în majoritatea ţărilor europene, cromatica este reglementată atât pentru zonele istorice protejate, cât şi pentru zonele de construcţii noi, în legislaţia românească nu există precizări concrete referitoare la game de culori permise şi, mai ales, interzise.

În ultimii ani, oraşele româneşti au experimentat diverse scheme de colorare, alese în general de proprietari sau de arhitecti, fără a exista o abordare unitară, fie că vorbim de cazul reabilitărilor termice ale blocurilor sau de intervenţiile incorecte asupra clădirilor istorice.

Pentru a putea elimina neconcordanţele cromatice rezultate în urma acestei abordări şi chiar în unele cazuri a disconfortului vizual, este necesară elaborarea unui regulament cromatic.

Culoarea este un element esenţial în percepţia vizuală, ea nu poate fi detaşată de material, lumină sau condiţii de mediu. Este, împreună cu volumetria, un factor generator al imaginii urbane. Culoarea este un concept cuprinzător, care joacă un rol important la toate nivelurile de proiectare spațială, de la arhitectură la planificare urbană.

Culoarea este cel mai vizibil element component al faţadei, fiind primul element remarcat. Tocmai de aceea, gustul şi culoarea preferată a proprietarului nu ar trebui să fie elementul predominant în alegerea culorii, ci armonia dintre culorile faţadei şi cele ale clădirilor învecinate trebuie să fie elementul hotărâtor.

Primii paşi au fost făcuţi la Timişoara cu sprijinul experţilor germani din cadrul programul GTZ, când a fost elaborat *Îndrumarul pentru intervenţiile asupra clădirilor din Cartierul Cetate şi din zonele istorice protejate din Timişoara*, care cuprinde recomandări pentru clădirile aflate în zonele istorice. Materialul de faţă, pentru componenta de zone istorice, foloseşte experienţa programului GTZ de la Timişoara şi de la Sibiu.

**Capitolul I. Dispoziţii generale**

Art. 1 Prezentul Regulament se aplică tuturor clădirilor de pe raza municipiului Timişoara.

Art. 2 Documentaţia tehnică depusă spre autorizare la Primăria Municipiului Timişoara va respecta prevederile prezentului Regulament;

Art. 3 În mod excepţional, se pot aproba propuneri de faţade care nu se încadrează în normele de culoare stabilite de prezentul Regulament. Acestea vor putea fi autorizate doar în baza avizului Comisiei de Estetică Urbană. Comisia de Estetică Urbană se va înfiinţa prin Dispoziţie a Primarului Municipiului Timişoara, fiind o comisie tehnică;

Art. 4 Faţada va fi tratată ca un tot unitar. Este strict interzisă zugrăvirea parţială a faţadei, indiferent de zona în care e amplasată clădirea. Proprietarii clădirilor au obligaţa să uniformizeze aspectul cromatic al clădirilor, respectând prevederile prezentului Regulament, în decurs de 12 luni de la intrarea în vigoare a prezentului Regulament.

Art. 4.1 Excepţie de la prevederile art. 4 fac proprietarii de clădiri care au executat lucrările pe bază de autorizaţie de construire şi în condiţiile în care au respectat această autorizaţie.

**Capitolul II. Norme**

* HCL nr. 428 din 30.07.2013 privind aprobarea "ETAPEI a 3-a elaborare PUG - Propuneri preliminare ce vor fi supuse spre avizare";
* HCL nr. 224/2008 – privind aprobarea Îndrumarului pentru Regulamentul de Urbanism al Cartierului Cetate şi al altor zone istorice protejate din Timişoara;
* **Planul Urbanistic General – Regulamente locale de urbanism;**

**Capitolul III. Principii generale**

Art. 5 Prezentul Regulament urmărește respectarea următoarele principii generale:

1. Prin elaborarea unui concept cromatic clar, care poate fi îmbunătățit prin varietate individuală se poate da străzilor sau cartierelor propriul lor caracter.
2. Culoarea folosită la scară mare, de exemplu, cea a unui cartier, poate fi un element de legătură, care conferă coerenţă planificării urbane.
3. Spațiul public trebuie considerat o entitate spațială unitară, în care lumina, forma și culoarea se pot sprijini una pe alta.
4. Lumina este o parte integrantă a procesului de proiectare în planificarea urbană. De aceea, se va acorda atenție la orientarea solară, dar şi la orientarea surselor de lumină artificială.
5. Într-un proiect, forma şi culoarea trebuie să se susţină reciproc.
6. Folosirea culorii, atunci când se construiesc clădiri noi sau se reabilitează cladiri trebuie să ţină seama de tendința dorită de autoritatea publică locală conform prezentului regulament.
7. Având în vedere schimbările continue care au loc în zonele urbane, se vor analiza relaţiile dintre culori şi variabilele de mediu.

Art. 6 La zugrăvirea faţadei se vor lua în considerare următoarele criterii în alegerea culorii:

6.1. Dimensiunea faţadei: în cazul suprafeţelor mari se vor alege culori în tonuri cât mai deschise.

6.2. Vecinătăţile: alegerea culorii se va face în armonie cu clădirile învecinate.

6.3. Lumina naturală: pentru faţadele clădirilor expuse luminii naturale intense se pot folosi culori saturate.

6.4. Mediu natural: spaţiile verzi sunt considerate elemente cromatice şi se va ţine cont de acestea în alegerea culorilor.

6.5. Conţinut: propunerea de zugravire a faţadei trebuie să fie corelată cu geometria şi elementele faţadei.

6.6. Orice tip de înscris publicitar aplicat cu vopsea direct pe faţadă este interzis.

**Capitolul IV. Clădirile din zonele istorice**

Art. 7. Zonele istorice şi clădirile istorice aşa cum apar ele în prezentul Regulament sunt cele evidenţiate în **Anexa 1, zone construite protejate**.

7.1. În cazul clădirilor istorice, este obligatorie cercetarea minuţioasă din punct de vedere tehnic a substanţei construite originale şi analizarea elementelor stilistice şi de plastică arhitecturală. Reconstituirea aspectului istoric al faţadei, se va realiza pe bază de material iconografic de epocă, în sensul reintregirii ei cu detaliile de arhitectură şi de decoraţie dispărute odată cu lucrările anterioare de refacere.

Art. 8 Atunci când reconstituirea aspectului iniţial al faţadei nu este posibil se vor respecta următoarele reguli:

1. Culorile se aleg în funcţie de configuraţia faţadei, respectând elementele decorative specifice. Gama de culori permisă este cea din **ANEXA 2,** respectând culorile în care, iniţial, clădirile din Timişoara aveau tratate faţadele: ocru, crem, verde deschis, nuanţe de gri;
2. Evidenţierea prin culori diferite a unor porţiuni ale faţadei se va face cu respectarea principiilor generale din Capitolul III;
3. Înainte de zugrăvirea faţadei, constructorul are obligaţia realizării probei de culoare, care va fi confirmată de proiectant şi beneficiar;

Art. 9 Clădirile care conform Legii 422/2001 privind protejarea monumentelor istorice, sunt clasate ca monumente, ansamblu sau sit vor fi analizate individual de Comisia de Estetică Urbană.

Art. 10 Clădirile nou construite sau care urmează să se construiască şi care sunt amplasate în zonele istorice vor respecta cromatica zonei si reglementările prezentului Regulament referitoare la clădirile istorice.

**Capitolul V. Clădirile situate în cartierele Timișoarei, altele decât cele istorice**

Art. 11 Pentru clădirile situate în cartierele Timişoarei, altele decât cele istorice, se acceptă la zugrăvirea faţadelor doar culorile prevăzute în **Anexa 3**.

11.1 În cazul clădirilor cu mai mult de patru niveluri se acceptă la zugrăvirea faţadelor doar culorile deschise, pastelate, apropiate de cele naturale.

Art. 12 Se interzice la zugrăvirea fațadelor folosirea culorilor saturate, stridente, închise.

Art. 13 Este interzisă folosirea a mai mult de două culori ca bază/fundal la zugrăvirea faţadelor, conform Anexei 3.

13.1 Adițional, este permisă utilizarea și a altor culori, conform Anexei 3, însă doar pentru marcarea diverselor elemente constructive sau pentru elemente de contrast/armonie cromatică (accente). Aceste culori, cumulate, nu vor depăși 20% din suprafața fațadei.

Art. 14 Nuanţele de culori necontrastante se pot folosi pe clădirile aflate pe străzi înguste, iar accentele cromatice mai intense se pot folosi pe clădirile din spaţii mai largi.

**Capitolul VI. Relația cu celelalte elemente constructive**

Art. 15 În cazul celorlalte elemente constructive, indiferent de zona în care se află situat imobilul, se aplică următoarele reguli:

15.1. Pentru elementele de finisaj, (cum ar fi cărămida aparentă, piatra și alte asemenea), amplasate pe fațada clădirii, culoarea acestora se limitează la culoarea naturală, nevopsită. Ca element de finisaj, lemnul se poate folosi fie în culoarea naturală protejată cu baiţuri sau lacuri, fie se limitează la culorile expuse în paleta de culori, la culorile pentru accente/detalii.

15.2. Culoarea elementelor de tâmplărie, a gardurilor și al zidurilor împrejmuitoare va fi în armonie cu paleta de culori aleasă pentru clădire.

15.3 Culoarea acoperişului va fi în armonie cu culorile alese pentru clădire şi cu caracterul arhitectural al zonei şi va respecta Capitolul III – Principii generale, al prezentului Regulament.

Art. 16 Se interzice folosirea ca elemente de finisaj pe faţadă, placările cu gresie, faianţă, PVC.

Art. 17 Pentru acoperişurile clădirilor din zonele istorice sunt permise doar învelitori având aceeaşi formă, culoare şi material ca modelul original: în cazul celor din ţiglă se va folosi ţiglă ceramică cărămizie, iar în cazul celor metalice se va respecta tipul de material şi detaliile tradiţionale.

17.1 Este interzisă înlăturarea ornamentelor de pe faţadele şi acoperişurile clădirilor istorice.

Art. 18 Este interzisă îndepărtarea de pe faţadele clădirilor, a elementelor de artă murală. Proprietarii clădirilor care doresc să intervină pe faţade cu decoraţiuni de artă murală sau street art vor avea nevoie de Avizul Comisiei de Estetică Urbană.

18.1. În accepţiunea prezentului Regulament:

* **Artă murală** – Lucrare de tehnică decorativă, care constă în asamblarea artistică a unor bucăţi mici de marmură, de ceramică, de sticlă, de smalţ etc. de diferite culori, lipite între ele cu mortar sau cu mastic. (de ex. mozaic - arta de a crea imagini cu un ansamblu de părți mai mici sau piese, să semene cu o singură piesă gigant de artă);
* **Street art** – intervenţii pe faţadă cu diferite tehnici expresive: spray (pe suport cu vopsea lavabilă), vopsea lavabilă, autocolante, hârtii, pixuri permanente, colaj, aerografie, alte efecte speciale (de picurare, de creditare, de trasare etc.).

**Capitolul VII. Autorizare şi avizare**

Art. 19 Pentru emiterea certificatului de urbanism (CU) de către Primăria Municipiului Timişoara, dosarul va conține în mod obligatoriu, în plus faţă de actele solicitate pentru eliberarea CU:

* fotografii cu situaţia existentă;
* simulare foto cu vecinătăţile;

Art. 20 Pentru emiterea autorizației de construire de către Primăria Municipiului Timişoara, documentația tehnică va conține în mod obligatoriu:

* fotografii cu situaţia existentă;
* planșe color cu propunerile de faţadă cu prezentarea cromaticii propuse şi a tuturor elementelor constructive, cu precizarea codului de culoare NCS, în conformitate cu prezentul Regulament;
* desfăşurare stradală (simulare foto) cu vecinătăţile, în armonie cu clădirile învecinate;

Art. 21 In cazul clădirilor la care se fac lucrări de zugrăvire sau de reabilitare termică și pentru care nu este obligatorie obținerea autorizație de construire, conform Legii 50/1991, art.11, se va obtine Avizul Direcţiei Urbanism, în conformitate cu prezentul Regulament. Aceste cazuri sunt precizate în **Anexa 4**;

21.1. Actele necesare pentru obţinerea **Avizului Direcţiei Urbanism** sunt:

* cerere tip, conform Anexei 4;
* copie extras CF;
* fotografii cu situaţia existentă;
* planșe color cu propunerile de faţadă cu prezentarea cromaticii propuse şi a tuturor elementelor constructive, cu precizarea codului de culoare NCS, în conformitate cu prezentul Regulament;
* desfăşurare stradală (simulare foto) cu vecinătăţile, în armonie cu clădirile învecinate;

Art.22 Pentru clădirile pentru care este necesar obţinerea **Avizului Comisiei de Estetică Urbană**, proprietarul va prezenta:

* fotografii cu situaţia existentă (dacă e cazul);
* planșe color cu propunerile de faţadă cu prezentarea cromaticii propuse şi a tuturor elementelor constructive, cu precizarea codului de culoare NCS, în conformitate cu prezentul Regulament;
* studiu cromatic pentru întreg ansamblul/front stradal/front de piaţă, în funcţie de amplasarea clădirii;

**Capitolul VIII. Sancţiuni**

Art. 23. În cazul nerespectării prezentului Regulament, sancțiunile care se vor aplica prorietarilor de clădiri sunt cele prevăzute de Legea 50/1991 privind autorizarea executării lucrărilor de construcții;

23.1. În cazurile în care, conform prezentului Regulament este nevoie doar de Avizul Direcţiei Urbanism, sancțiunile vor fi după cum urmează:

* 2.000 lei pentru realizarea lucrărilor de zugrăvire a fațadei fără a deține Avizul Direcţiei Urbanism sau fără a respecta cele aprobate prin Avizul Direcţiei Urbanism;

Art. 24 În cazurile prevăzute la art. 23, proprietarii vor fi obligați să refacă fațada cu respectarea prezentului Regulament;

Art. 25 Sancţiunile precizate nu sunt limitative urmând a se actualiza/completa conform prevederilor legale şi locale în vigoare la data aplicării acestora.

**Capitolul IX. Dispoziţii finale**

Art. 26 Proprietarii de clădiri trebuie să consulte profesioniști în domeniu atunci când iniţiază proiecte de construcţii noi, întreținere și renovare.

Art.27 Prezentul Regulament intră în vigoare de la 1 ianuarie 2015.

**Primar, Arhitect Şef,**

**Nicolae ROBU Ciprian Silviu CĂDARIU**

**ANEXE**

**ANEXA 1 – Zone construite protejate**

**ANEXA 2 / PALETA DE CULORI PENTRU CLĂDIRILE DIN ZONA ISTORICĂ**

**CULOARE DE BAZĂ:**

NCS: S 0500-N

NCS: S 0507-Y

NCS: S 0510-Y10R

NCS: S 1000-N

NCS: S 1515-Y10R

NCS: S 1010-Y

NCS: S 1500-N

NCS: S 1015-G60Y

NCS: S 2020-Y

NCS: S 1515-G40Y

NCS: S 2030-Y60R

NCS: S 3020-R90B

NCS: S 3020-G30-Y

NCS: S 2050-Y10R

NCS: S 3040-Y10R

NCS: S 2070-Y80R

NCS: 3922-Y26R

NCS: S1510-G60Y

NCS: 0606-Y41R

NCS: 2422-Y06R

NCS: 0809-Y32R

NCS: 2112-Y27R

NCS: 1212-Y31R

NCS: 2203-Y41R

NCS: S 0520-Y

NCS: 1216-Y17R

NCS: S 1040-Y

NCS: 1811-Y01R

NCS: S 0507-G40Y

NCS: S 2502-G

**CULORI PENTRU ACCENTE**

NCS: S 8000-N

NCS: S 5040-G10Y

NCS: S 3050-Y50R

NCS: S 4050-G30Y

NCS: S 6005-Y20R

NCS: S 1050-Y30R

NCS: S 5000-N

NCS: S 5040-G50Y

NCS: S 1060-Y

NCS: S 6030-G90Y

NCS: S 3060-R

NCS: S 5020-R50B

NCS: S 1005-Y10R

NCS: 1607-Y41R

NCS: 3334-Y71R

NCS: S 4030-B10G

NCS: S 1020-B10G

NCS: S 1050-G50Y

NCS: S 7010-Y50R

NCS: 2903-Y49R

NCS: S 1030-Y70R

NCS: 3628-Y50R

NCS: 0504-Y21R

NCS: 2435-Y35R

NCS: 3234-Y17R

**NOTĂ:**

1. **Culorile de bază pot fi folosite şi pentru culori pentru accente;**
2. **Paleta de culoare indică codurile de culoare NCS (Natural Colour System), care este standardul internaţional de culoare folosit în producerea vopselurilor;**

**ANEXA 3 / PALETA DE CULORI PENTRU CLĂDIRILE DIN CARTIERELE TIMIŞOAREI, ALTELE DECÂT CELE ISTORICE**

**CULOARE DE BAZĂ:**

NCS: S 2002-B50G

NCS: S 1005-Y20R

NCS: S 0507-Y

NCS: S 0500-N

NCS: S 1010-Y50R

NCS: S 2010-R90B

NCS: S 1015-G60Y

NCS: S 1015-G90Y

NCS: S 0507-G40Y

NCS: S 1015-Y30R

NCS: S 1510-R90B

NCS: S 1015-G20Y

NCS: S 1020-Y10R

NCS: S 1002-G

NCS: S 2020-Y20R

NCS: S 3020-R90B

NCS: S 3020-G30Y

NCS: S 1515-Y10R

NCS: S 2002-Y

NCS: S 1510-R40B

NCS: S 6005-G80Y

NCS: S 2020-Y

NCS: S 2002-R50B

NCS: S 2030-Y60R

NCS: S 1020-R80B

NCS: S 3005-G80Y

NCS: S 0530-Y

NCS: S 1500-N

NCS: S 1010-R

NCS: S 3030-B

**CULORI PENTRU ACCENTE**

NCS: S 7502-B

NCS: S 7020-G50Y

NCS: S 6020-Y50R

NCS: S 7020-R10B

NCS: S 3060-R

NCS: S 6030-R90B

NCS: S 5020-G50Y

NCS: S 5010-G90Y

NCS: S 7010-R10B

NCS: S 2070-Y80R

NCS: S 4040-B10G

NCS: S 4050-B90G

NCS: S 3050-Y50R

NCS: S 3020-R30B

NCS: S 1070-Y70R

NCS: S 5005-B20G

NCS: S 2040-G50Y

NCS: S 3020-Y30R

NCS: S 3020-R90B

NCS: S 2060-Y50R

NCS: S 1502-G

NCS: S 1515-G40Y

NCS: S 1060-Y

NCS: S 1005-Y40R

NCS: S 1050-Y30R

**NOTĂ:**

1. **Culorile de bază pot fi folosite şi pentru culori pentru accente;**
2. **Paleta de culoare indică codurile de culoare NCS (Natural Colour System), care este standardul internaţional de culoare folosit în producerea vopselurilor;**

**ANEXA 4**

*Această cerere se foloseşte doar în cazurile clădirilor la care se fac lucrări de zugrăvire sau de reabilitare termică și pentru care nu este obligatorie obţinerea autorizaţie de construire, conform Legii 50/1991, art.11*

**CERERE**

**ÎN VEDEREA OBŢINERII AVIZULUI DIRECŢIEI DE URBANISM PENTRU ZUGRĂVIREA IMOBILULUI SITUAT PE STR./BDUL**

|  |  |  |
| --- | --- | --- |
| Persoană fizică /Asociaţie de proprietari reprezentată prin: |  |  |
| **Numele şi prenumele**  **CNP** |  |  |
| 1. Persoană juridică: |  |  |
| **Denumire**  **Sediu C.I.F.** |  |  |
| Email: Telefon: | | |
| Nivelul de înălţime al clădirii: | | |
| Culorile alese pentru zugrăvire | | |
| * **Culori de bază:**  1. **.............................................................. (se va menţiona codul NCS)** 2. **............................................................. (se va menţiona codul NCS)**  * **Culori pentru detalii/accente (împreună nu vor depăşi 20% din suprafaţa zugrăvită)**  1. **.............................................................. (se va menţiona codul NCS)** 2. **............................................................. (se va menţiona codul NCS)** 3. **.............................................................. (se va menţiona codul NCS)** 4. **............................................................. (se va menţiona codul NCS)** | | |
| Alte elemente constructive | | |
| **Există elemente de finisaj pe faţadă?**   * **Cărămidă aparentă** * **Piatră** * **Lemn** * **Altele ........................................................................................ (menţionaţi care)**   **Vor fi vopsite/zugrăvite şi alte elemente constructive?**   * **Elemente de tâmplărie (ferestre, uşi, porţi)** * **Gard sau zid împrejmuitor**   **Altele ........................................................................................ (menţionaţi care)** | | |
| Subsemnatul .............................................................. declar pe proprie răspundere că am înţeles că nerespectarea Regulamentului privind identitatea cromatică a clădirilor din Municipiul Timişoara, aprobat prin HCL nr.......................... atrage următoarele sancţiuni: | | |
| * **Între 1.000 – 2.000 lei pentru realizarea lucrărilor de zugrăvire a faţadei fără a deţine Avizul Direcţiei Urbanism sau fără a respecta cele aprobate prin Avizul Direcţiei Urbanism;** * **Sancţiunile precizate nu sunt limitative urmând a se actualiza/completa conform prevederilor legale şi locale în vigoare la data aplicării acestora.** * **Refacerea faţadei în conformitate cu Avizul Direcţiei Urbanism** | | |

***Prezenta declaraţie constituie act public şi răspund, potrivit legii penale, pentru inexactitatea sau caracterul incomplet al datelor menţionate.***

SEMNĂTURA ŞI ŞTAMPILA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANEXEZ URMĂTOARELE:

* Copie extras CF
* fotografii cu situaţia existenţă;
* planșe color cu propunerile de faţadă cu prezentarea cromaticii propuse şi a tuturor elementelor constructive, cu precizarea codului de culoare NCS, în conformitate cu Regulamentul;
* desfăşurare stradală (simulare foto) cu vecinătăţile, în armonie cu clădirile învecinate;
* Altele (menţionaţi).....................................................................................................

**LEGEA nr. 50 din 29 iulie 1991** privind autorizarea executării lucrărilor de construcţii

ART. 11<LLNK8100020009140000 (1) Se pot executa fără autorizaţie de construire următoarele lucrări care nu modifică structura de rezistenţă şi/sau aspectul arhitectural al construcţiilor:

e) zugrăveli şi vopsitorii exterioare, dacă nu se modifică elementele de faţadă şi culorile cladirilor;

h) lucrări de reparaţii, înlocuiri ori reabilitări fără modificarea calităţii şi formei arhitecturale a elementelor de faţadă, dacă aceste lucrări nu se execută la construcţiile prevăzute la art. 3 alin. (1) lit. b), astfel:

1. finisaje interioare şi exterioare - tencuieli, placaje, altele asemenea;

3. lucrări de reabilitare energetică a anvelopei şi/sau a acoperişului - dacă nu se schimbă sistemul constructiv al acestuia, respectiv terasă/şarpantă - la clădiri de locuit individuale cu cel mult 3 niveluri, care nu sunt monumente istorice clasate sau în curs de clasare, respectiv situate în afara zonelor de protecţie a monumentelor şi/sau a zonelor construite protejate stabilite potrivit legii;